Når man snakker om SEO, snakker man i høj grad om det, der har at gøre med søgeordsanalyser og søgeoptimering. Det handler i bund og grund om, at man analyserer folks søgemønstre for at se, hvilke søgeord og sætninger der bruges, når ens potentielle kunder googler ens produkter eller services.
Sælger du for eksempel kaffe og kaffetilbehør, vil søgeordsanalysen tage udgangspunkt i, hvad andre mennesker søger på. Det kan være i forhold til mærker, bryggemetoder, oprindelseslande og så videre. Disse ord kan du så bruge for at stige til tops blandt de mange søgeresultater, der har med kafferelaterede produkter at gøre.